APSTIPRINĀTS  
 iepirkuma komisijas  
2018. gada 1. marta sēdē  
protokols Nr.1

Valsts asinsdonoru centrs

**ATKLĀTA KONKURSA**

**„Asins plastisko maisu sterilas sakausēšanas ierīces asmenīši”**

**(iepirkuma identifikācijas Nr. VADC 2018/05)**

**NOLIKUMS**

Rīga, 2018

## I. VISPĀRĪGĀ INFORMĀCIJA

## Iepirkuma identifikācijas numurs, iepirkuma procedūra, pasūtītājs un tā rekvizīti:

* 1. Iepirkuma identifikācijas numurs: VADC2018/05
  2. Pasūtītājs un tā rekvizīti: Valsts asinsdonoru centrs, Sēlpils iela 9, Rīga, Latvijas Republika, LV-1007, VNM kods Nr. 90000013926 (turpmāk – Pasūtītājs), tālrunis +37167471472, fakss +37167408881, elektroniskā pasta adrese: [iepirkumi@vadc.gov.lv](mailto:iepirkumi@vadc.gov.lv), mājas lapas adrese: [www.vadc.lv](http://www.vadc.lv)

Bankas rekvizīti:

Banka: Valsts kase

Bankas kods TRELLV22

Konta Nr. LV20TREL2290567004000

* 1. Iepirkuma procedūra – atklāts konkurss.
  2. Kontaktpersonas organizatoriska rakstura informācijas sniegšanai: Administratīvā departamenta vecākā iepirkumu speciāliste Līga Jākobsone, tālr. +37167408874, e-pasts: [iepirkumi@vadc.gov.lv](mailto:iepirkumi@vadc.gov.lv).

1. **Pretendents**
   1. Pretendents ir normatīvajos aktos noteiktajā kārtībā reģistrēta persona vai šādu personu apvienība, kas iesniegusi piedāvājumu piegādāt preces saskaņā ar iepirkuma „Asins plastisko maisu sterilas sakausēšanas ierīces asmenīši”, identifikācijas Nr. VADC 2018/05 (turpmāk – iepirkums), nolikumā (turpmāk –nolikums) norādītajām Pasūtītāja prasībām
   2. Pretendentam pilnībā jāsedz piedāvājuma sagatavošanas un iesniegšanas izmaksas. Pasūtītājs neuzņemas saistības par šīm izmaksām neatkarīgi no iepirkuma rezultāta.
2. **Iepirkuma priekšmeta apraksts**
   1. Asins plastisko maisu caurulīšu sterilas sakausēšanas ierīces asmenīšu (turpmāk – prece) iegāde ar piegādi saskaņā ar Tehnisko specifikāciju.
   2. CPV kods: 33000000-0.
   3. Iepirkuma līguma darbības termiņš – līdz līguma saistību izpildei, prognozētā iepirkuma līguma darbības laika – 12 (divpadsmit) mēneši ietvaros.
   4. Pakalpojumu sniegšanas vieta: Valsts asinsdonoru centrs, Sēlpils iela 9, Rīga, LV-1007.
   5. Iepirkuma priekšmeta piegādes notiek atbilstoši Pasūtītāja veiktajiem pasūtījumiem iepirkuma līguma noteiktajā kārtībā.
   6. Piegādātājs nodrošina preces Pasūtītāja noteiktā 1 mēneša (1/12 daļas kopējā preču daudzuma) krājuma apjoma uzglabāšanu savā tā valdījumā vai lietošanā esošā noliktavā, prioritāri Latvijas Republikas teritorijā, nodrošinot piegādi ārkārtas gadījumā 48 stundu laikā, visā līguma darbības laikā. Pasūtītājam ir tiesības veikt piegādājamo preču uzglabāšanas apstākļu pārbaudes piegādātāja noliktavā, kā arī iegūt pārliecību par Pasūtītāja spēju izpildīt šajā punktā minētos nosacījumus.
3. **Piedāvājuma izvēles kritērijs**
   1. Piedāvājuma izvēles kritērijs ir Tehniskās specifikācijas prasībām atbilstošs saimnieciski izdevīgākais piedāvājums ar zemāko cenu.
4. **Informācijas apmaiņa un papildu informācijas sniegšana**
   1. Iepirkuma dokumentācija ir pieejama Pasūtītāja mājas lapā [www.vadc.lv](http://www.vadc.lv) sadaļā “Publiskie iepirkumi”.
   2. Ieinteresētajiem piegādātājiem ir tiesības prasīt papildu informāciju par iepirkumu, tai skaitā, prasīt paskaidrojumus par iepirkuma nolikumu šādā kārtībā:
      1. visi pieprasījumi nosūtāmi uz e-pasta adresi: [iepirkumi@vadc.gov.lv](mailto:iepirkumi@vadc.gov.lv);
      2. visos pieprasījumos jāietver norāde: “Asins plastisko maisu caurulīšu sterilas sakausēšanas ierīces asmenīši” (Iepirkuma identifikācijas Nr. VADC 2018/05) nolikumu”;
5. Ja piegādātājs ir laikus pieprasījis papildu informāciju par iepirkuma procedūras dokumentos iekļautajām prasībām, Pasūtītājs to sniedz piecu darbdienu laikā, bet ne vēlāk kā sešas dienas pirms piedāvājumu iesniegšanas termiņa beigām. Ja Pasūtītājs steidzamības dēļ ir saīsinājis piedāvājumu iesniegšanas termiņu, papildu informāciju Pasūtītājs sniedz triju darbdienu laikā, bet ne vēlāk kā četras dienas pirms piedāvājumu iesniegšanas termiņa beigām.
6. **Piedāvājuma iesniegšanas laiks, vieta un piedāvājumu atvēršanas sanāksme**
   1. Pretendenti piedāvājumus iesniedz līdz 2018. gada 27. martam, plkst. 11:00 Pasūtītāja telpās, Sēlpils ielā 9, Rīgā, Latvijas Republikā, LV-1007, 228. kabinetā, darba dienās no plkst. 9:00 līdz 16:00, iesniedzot personīgi, nosūtot pa pastu uz norādīto adresi vai ar kurjera starpniecību.
   2. Nosūtot piedāvājumu pa pastu vai izmantojot kurjera pakalpojumus pretendents uzņemas atbildību par piedāvājuma nogādāšanu līdz nolikuma 7.1. punktā norādītajam termiņam nolikuma 7.1. punktā norādītajā vietā. Piedāvājumi pēc nolikuma 7.1. punktā norādītā iesniegšanas termiņa beigām netiks pieņemti, un pa pastu vai izmantojot kurjera pakalpojumus saņemtie piedāvājumi tiks nosūtīti atpakaļ pretendentam neatvērti.
   3. Piedāvājumu atvēršanas sanāksme tiek organizēta 2018. gada 27. martam, plkst.11.00, Pasūtītāja telpās, Sēlpils ielā 9, Rīgā, Latvijas Republikā, 2.stāvā, telpā Nr.306.

## II. PIEDĀVĀJUMA NOFORMĒJUMA PRASĪBAS

1. Pretendenti sagatavo un iesniedz piedāvājumu saskaņā ar nolikumā izvirzītajām prasībām. Pretendents iesniedz vienu piedāvājuma variantu par visu iepirkuma priekšmetu.
2. Piedāvājums sastāv no šādām daļām:
   1. Pretendenta atlases dokumenti:
   2. Pieteikums dalībai iepirkumā (forma nolikuma 1. pielikumā);
   3. Ārvalstīs reģistrēta pretendenta attiecīgās valsts Uzņēmumu reģistra vai līdzvērtīgas uzņēmējdarbību/komercdarbību reģistrējošas iestādes izdotas reģistrācijas apliecības kopija vai izziņas kopija, kas apliecina, ka pretendents ir reģistrēts likumā noteiktajā kārtībā.
   4. Ražotāja vai tā pārstāvja pilnvarojuma apliecinājums (izsniegtās pilnvaras apliecināta kopija) pretendentam par tiesībām pārdot preci Latvijā. Gadījumā, kad pretendents iesniedz ražotāja pārstāvja pilnvarojuma vēstuli, klāt jāpievieno ražotāja vēstule pilnvarotajam pārstāvim par tiesībām pārdot piedāvāto preci Latvijā.
   5. Tehniskais un finanšu piedāvājums, sagatavoti atbilstoši 2. pielikuma un 3. pielikuma formām.
   6. Dokuments (apliecinājums), kurā norāda, vai pretendenta vai tā piesaistītā apakšuzņēmēja uzņēmums atbilst mazā vai vidējā uzņēmuma statusam (mazais uzņēmums ir uzņēmums, kurā nodarbinātas mazāk nekā 50 personas un kura gada apgrozījums un/vai gada bilance nepārsniedz 10 miljonus euro; vidējais uzņēmums ir uzņēmums, kas nav mazais uzņēmums, un kurā nodarbinātas mazāk nekā 250 personas un kura gada apgrozījums nepārsniedz 50 miljonus euro un/vai gada bilance kopā nepārsniedz 43 miljonu euro).
   7. Pasūtītājs pieņem Eiropas vienoto iepirkuma procedūras dokumentu kā sākotnējo pierādījumu atbilstībai paziņojumā par līgumu vai iepirkuma procedūras dokumentos noteiktajām pretendentu atlases prasībām. Ja pretendents izvēlējies iesniegt Eiropas vienoto iepirkuma procedūras dokumentu, lai apliecinātu, ka tas atbilst paziņojumā par līgumu vai iepirkuma procedūras dokumentos noteiktajām pretendentu atlases prasībām, tas iesniedz šo dokumentu arī par katru personu, uz kuras iespējām tas balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, un par tā norādīto apakšuzņēmēju, kura veicamo būvdarbu vai sniedzamo pakalpojumu vērtība ir vismaz 10 procenti no iepirkuma līguma vērtības. Piegādātāju apvienība iesniedz atsevišķu Eiropas vienoto iepirkuma procedūras dokumentu par katru tās dalībnieku.   
      Eiropas vienotā iepirkuma procedūras dokumenta veidlapa pieejama <http://eur-lex.europa.eu/legal-content/LV/TXT/PDF/?uri=CELEX:32016R0007&from=LV>, savukārt word formātā attiecīgā veidlapa pieejama šādā tīmekļvietnē (Komisijas 2016. gada 5. janvāra īstenošanas regulas Nr.2016/7 2. pielikums): <http://www.iub.gov.lv/sites/default/files/upload/1_LV_annexe_acte_autonome_part1_v4.doc> .
3. Piedāvājuma dokumenti (nolikuma 9.1.-9.4. punkts) iesniedzami aizlīmētā iepakojumā vai aploksnē, uz kuras jānorāda:
   1. iepirkuma procedūra „Asins plastisko maisu caurulīšu sterilas sakausēšanas ierīces asmenīši”,
   2. iepirkuma identifikācijas Nr. VADC 2018/05;
   3. Pasūtītāja nosaukums un adrese: Valsts asinsdonoru centrs, Sēlpils iela 9, Rīga, Latvijas Republika, LV-1007;
   4. pretendenta nosaukums un juridiskā adrese;
   5. pretendenta kontaktpersonas vārds, uzvārds, tālruņa numurs;
   6. atzīme: „Piedāvājums iepirkumam ”.
   7. atzīme: „Neatvērt līdz 2018. gada 27. martam, plkst.11.00”.
4. Pretendents piedāvājumu iesniedz vienā no zemāk norādītajiem veidiem:
   1. 1 (viens) eksemplārs drukātā formā ar norādi ORIĢINĀLS un 1 (viena) kopija elektroniskā formā *pdf* formātā (izņemot tehnisko un finanšu piedāvājumus, kas iesniedzami Word formātā ar kopēšanas un drukāšanas iespēju) uz datu nesēja (CD, DVD vai USB) ar norādi KOPIJA. Piedāvājuma kopija ir jāiesniedz vienā datnē. Ja objektīvu apstākļu dēļ tas nav iespējams, pretendents nodrošina, ka datņu nosaukumi tiek numurēti un veido secību, kas pilnībā atbilst piedāvājuma oriģinālā ietverto dokumentu secībai. Ja piedāvājuma kopija atšķirsies no piedāvājuma oriģināla, iepirkuma komisija ņems vērā piedāvājuma oriģinālu;
   2. 1 (viens) eksemplārs elektroniskā formā (*docx* vai *pdf* formātā) ar drošu elektronisko parakstu parakstīta dokumenta veidā uz datu nesēja (CD vai USB). Ja kāds šī nolikuma III sadaļā minētais dokuments nav pieejams elektroniskā formā, pretendents līdz piedāvājumu iesniegšanas termiņa beigām to iesniedz drukātā formā.
   3. Iesniedzot piedāvājumu drukātā formā (nolikuma 12.1. apakšpunkts):
   4. drukātā formā iesniegtajiem dokumentiem jābūt sakārtotiem vienkopus, ar numurētām lapām, satura rādītāju un cauršūtiem ar auklu tādā veidā, kas nepieļauj to atdalīšanu – uz pēdējās lapas aizmugures cauršūšanai izmantojamā aukla nostiprināta ar pārlīmētu lapu, uz kuras norādīts cauršūto lapu skaits, ko ar savu parakstu un pretendenta zīmoga/spiedoga nospiedumu (ja tāds ir paredzēts) apliecina pretendenta pārstāvis. Pretendents ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu, ja viss piedāvājums ir cauršūts;
   5. ja pretendents iesniedzis kāda dokumenta kopiju, tā jāapliecina atbilstoši Ministru kabineta 2010. gada 28. septembra  noteikumu Nr. 916 “Dokumentu izstrādāšanas un noformēšanas kārtība” prasībām.
5. Iesniedzot piedāvājumu elektroniskā formā (nolikuma 12.2. apakšpunkts):
   1. drukātā formā sagatavota dokumenta elektroniskās kopijas pareizību pretendents apliecina atbilstoši normatīvajiem aktiem par dokumentu izstrādāšanu un noformēšanu, apliecinājuma uzrakstu noformējot vienā no šādiem veidiem:
      1. atsevišķā datnē, ko kopā ar drukātā formā sagatavota dokumenta elektronisko kopiju paraksta kā vienu datni;
      2. uz drukātā formā sagatavota dokumenta elektroniskās kopijas portatīvā dokumenta (PDF) formātā vai portatīvā dokumenta formātā ilglaicīgai glabāšanai (PDF/A), izņemot tehnisko un finanšu piedāvājumus, kas iesniedzami Word formātā ar kopēšanas un drukāšanas iespēju, un to parakstot;
   2. drukātā formā sagatavota dokumenta elektronisko izrakstu vai norakstu pretendents noformē atbilstoši normatīvajiem aktiem par dokumentu izstrādāšanu un noformēšanu;
   3. prasības izpildi par piedāvājuma cauršūšanu pretendents nodrošina, cauršūtos dokumentus parakstot kopā kā vienu datni;
   4. pretendents ievēro Elektronisko dokumentu likumā un Ministru kabineta 2005. gada 28. jūnija noteikumos Nr. 473 “Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām” noteiktās prasības attiecībā uz elektronisko dokumentu noformēšanu un to juridisko spēku.
6. Piedāvājuma dokumenti jāsagatavo latviešu valodā. Ārvalstu izsniegtie apliecinājumu dokumenti var tikt iesniegti svešvalodā ar pievienotu pretendenta apliecinātu tulkojumu latviešu valodā. Par dokumentu tulkojuma atbilstību oriģinālam atbild pretendents.
7. Piedāvājuma dokumentiem jābūt skaidri salasāmiem, bez labojumiem, lai izvairītos no jebkādām šaubām un pārpratumiem, kas attiecas uz vārdiem un skaitļiem, un bez iestarpinājumiem, izdzēsumiem vai matemātiskām kļūdām.
8. Piedāvājums jāparaksta pretendenta pārstāvim, kuram ir pārstāvības tiesības vai tā pilnvarotai personai, pievienojot pilnvaru pretendenta atlases dokumentu piedāvājuma daļā. Pilnvarā precīzi jānorāda pilnvarotajai personai piešķirto tiesību un saistību apjoms.
9. Pirms nolikuma 7.1. punktā noteiktā piedāvājuma iesniegšanas termiņa beigām pretendents ir tiesīgs atsaukt iesniegto piedāvājumu, rakstveidā par to paziņojot Pasūtītājam. Piedāvājuma atsaukšana nav grozāma, un tā izbeidz turpmāku pretendenta līdzdalību iepirkumā.
10. Pirms nolikuma 7.1. punktā noteiktā piedāvājuma iesniegšanas termiņa beigām pretendents ir tiesīgs grozīt iesniegto piedāvājumu. Paziņojums par grozījumiem piedāvājumā sagatavojams, noformējams un iesniedzams tāpat kā piedāvājums (atbilstoši nolikuma prasībām) un uz tā ir jābūt norādei, ka tie ir sākotnējā piedāvājuma grozījumi.

**III. Nosacījumi Pretendenta dalībai IEPIRKUMā**

## Nosacījumi Pretendenta dalībai iepirkumā

* 1. Pasūtītājs izslēdz pretendentu no turpmākās dalības iepirkuma procedūrā, kā arī neizskata pretendenta piedāvājumu, ja uz pretendentu attiecināms viens vai vairāki Publisko iepirkumu likuma 42.panta pirmajā daļā norādītie izslēgšanas nosacījumi. Pretendentu izslēgšanas gadījumi tiks pārbaudīti Publisko iepirkumu likuma 42. pantā noteiktajā kārtībā
  2. Pretendents normatīvajos aktos noteiktajos gadījumos ir reģistrēts Latvijas Republikas Uzņēmumu reģistra komercreģistrā vai līdzvērtīgā komersantu reģistrācijas reģistrā ārvalstīs (ja attiecīgās ārvalsts normatīvie akti šādu reģistrāciju paredz).
  3. Pretendentam ir tiesības pārdot piedāvāto preci Latvijā.

**IV. Piedāvājumu vērtēšana**

## Piedāvājumu noformējuma pārbaudi, pretendentu atlasi, tehnisko piedāvājumu atbilstības pārbaudi un piedāvājuma izvēli iepirkuma komisija veic slēgtā sēdē.

## Piedāvājumu vērtēšanu iepirkuma komisija veic šādos 4 (četros) secīgos posmos, katrā nākamajā posmā vērtējot tikai tos piedāvājumus, kas nav noraidīti iepriekšējā posmā:

## 1. posms – Piedāvājumu noformējuma pārbaude. Iepirkuma komisija pārbauda, vai piedāvājums sagatavots un noformēts atbilstoši nolikumā norādītajām noformēšanas prasībām.

## 2. posms – Pretendentu atlase. Iepirkuma komisija atbilstoši savai kompetencei un, ņemot vērā iesniegtos pretendentu atlases dokumentus, novērtē, vai pretendenti atbilst nolikumā noteiktajām prasībām.

## 3.posms - Tehnisko piedāvājumu atbilstības pārbaude. Iepirkuma komisija pārbauda iesniegtā piedāvājuma atbilstību tehniskajā specifikācijā noteiktajām prasībām.

## 4. posms – Piedāvājuma ar viszemāko cenu noteikšana un tā atbilstības novērtēšana. Iepirkuma komisija izvēlas no pretendentu piedāvājumiem, kas dokumentāli un pēc satura atbilst atlases prasībām un tehniskās specifikācijas prasībām, piedāvājumu ar viszemāko cenu bez PVN. Pretendents, kurš iesniedzis piedāvājumā preci ar zemāko cenu, tiek atzīts par uzvarētāju iepirkumā.

1. Iepirkuma komisija piedāvājumu neizskata, ja piedāvājumu izvērtēšanas laikā pretendents savu piedāvājumu atsauc vai maina.
2. Iepirkuma komisija pretendentu noraida, ja :
   1. pretendents ir iesniedzis nepatiesu informāciju, iesniedzis nepilnīgu vai vispār nav iesniedzis pieprasīto informāciju.
   2. piedāvājums neatbilst kādai iepirkuma nolikumā noteiktajai prasībai, vai piedāvājums tiek atzīts par nepamatoti lētu.
   3. Iepirkuma komisija pretendentu izslēdz no turpmākās dalības iepirkumā, ja komisija konstatē, ka attiecībā uz pretendentu, kuram saskaņā ar nolikumā noteikto piedāvājumu vērtēšanas kārtību būtu piešķiramas tiesības slēgt līgumu, ir attiecināmi Publisko iepirkumu likuma 42. panta pirmajā daļā noteiktie izslēgšanas noteikumi.

**V. IEPIRKUMA LĪGUMA slēgšana**

1. Trīs darba dienu laikā pēc lēmuma pieņemšanas visi pretendenti rakstiski tiks informēti par pieņemto lēmumu.
2. Ar izraudzīto pretendentu tiks slēgts iepirkuma līgums saskaņā ar nolikuma 4. pielikumu.
3. Izraudzītais pretendents paraksta iepirkuma līgumu ne vēlāk kā 7 (septiņu) dienu laikā pēc Pasūtītāja rakstveida pieprasījuma, kurš sagatavots apstākļos, kad vairs nepastāv tiesiski šķēršļi iepirkuma līguma noslēgšanai.
4. Ja iepirkuma uzvarētājs neparaksta iepirkuma līgumu Pasūtītāja noteiktajā termiņā vai nepaziņo Pasūtītājam par līguma parakstīšanas faktu, Pasūtītājs to uzskata par atteikumu slēgt iepirkuma līgumu. Šādā gadījumā iepirkuma komisija ir tiesīga pieņemt lēmumu par līguma slēgšanas tiesību piešķiršanu nākamajam pretendentam, kura piedāvājums atbilst nolikuma prasībām un ir ar nākamo viszemāko cenu, atbilstoši 20.punktam.

**VI. pielikumu saraksts**

Nolikumam ir pievienoti 4 (četri) pielikumi, kas ir tā neatņemamas sastāvdaļas:

|  |
| --- |
| 1. pielikums. Pieteikuma par piedalīšanos iepirkumā forma  2. pielikums. Tehniskā specifikācija |
| 3. pielikums. Finanšu piedāvājuma forma |
| 4. pielikums. Līguma projekts |

Nolikuma 1. pielikums

(VADC 2018/05)

PIETEIKUMS

Par piedalīšanos iepirkumā

**“Asins plastisko maisu caurulīšu sterilas sakausēšanas ierīces asmenīši”**

**(identifikācijas Nr. VADC 2018/05)**

Pretendents, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(pretendenta pilns nosaukums)

vienotais reģ. Nr. \_\_\_\_\_\_\_\_\_\_\_\_\_\_\_\_\_\_\_,

juridiskā adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

biroja adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

tālr. \_\_\_\_\_\_\_\_\_\_\_\_\_\_, elektroniskā pasta adrese:\_\_\_\_\_\_\_\_\_\_\_\_\_\_\_\_\_\_\_\_.

tā \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_personā

(pilnvarotās personas amats, vārds, uzvārds)

ar šī pieteikuma iesniegšanu:

⦁ piesakās piedalīties iepirkumā „ Asins plastisko maisu caurulīšu sterilas sakausēšanas ierīces asmenīši”;

* apņemas ievērot visas nolikuma prasības;
* atzīst sava pieteikuma un piedāvājuma spēkā esamību līdz iepirkuma komisijas lēmuma pieņemšanai, bet gadījumā, ja tiek atzīts par uzvarētāju – līdz līguma noslēgšanai;
* apņemas, ja tiek atzīts par uzvarētāju, noslēgt līgumu;
* apliecina, ka piedāvātos asins plastisko maisu caurulīšu sterilas sakausēšanas ierīces asmenīšus ir atļauts pārdot Latvijas Republikā un Eiropas Savienībā;
* apliecina, ka uz pretendentu neattiecas Publisko iepirkumu likuma 42.panta pirmajā daļā noteiktie Pretendentu izslēgšanas nosacījumi;
* apliecina, ka visas iesniegtās ziņas ir patiesas.

Informācija līguma noslēgšanai:

Banka: \_\_\_\_\_\_\_\_\_\_\_\_\_\_\_\_\_

Kods: \_\_\_\_\_\_\_\_\_\_\_\_\_\_\_\_\_\_\_\_

Konts: \_\_\_\_\_\_\_\_\_\_\_\_\_\_\_\_\_\_\_\_\_

Personas, kura parakstīs līgumu vārds, uzvārds, statuss (pilnvarota persona/valdes loceklis): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Paraksts[[1]](#footnote-1):

\_\_\_\_\_\_\_\_\_\_\_\_\_\_\_\_\_\_\_\_\_\_\_

(pilnvarotā persona)

Nolikuma 2. pielikums

(VADC 2018/05)

Tehniskā specifikācija

**“Asins plastisko maisu sterilas sakausēšanas ierīces asmenīši”**

|  |  |  |
| --- | --- | --- |
| **Paredzēti izmantošanai sterilās sakausēšanas ierīcē dažādu ražotāju materiālu plastiskā maisu/aferēzes maģistrāļu caurulīšu sakausēšanai asins komponentu sagatavošanas procesā** | | **Pretendenta piedāvājums**  **(Lapas Nr. tehniskā un finanšu piedāvājuma dokumentācijā vai atzīme “Atbilst/Tiks nodrošināts”)** |
| **1. Tehniskās prasības:** | |  |
| 1.1. | Iekārtas TSCD un TSCD II ražotāja apliecinājums, ka asmenīši ir saderīgi ar pasūtītāja izmantojamām sterilas sakausēšanas ierīcēm TSCD un TSCD II. |  |
| 1.2. | Uz kasetes virsmas ir kontroles asmenīšu skaita līnija un sērija svītrkodā un ciparu veidā. |  |
| **2. Citas prasības:** | | |
| 2.1. | Paredzamais daudzums – 60 000 gab.; |  |
| 2.2. | Paredzamais līguma darbības termiņš – 1 gads vai līdz pilnīgai saistību izpildei. |  |
| 2.3. | Piegāde jāveic pēc pasūtītāja pieprasījuma. |  |
| 2.4. | Pirmā piegāde līdz 2018. gada 20. nedēļai. |  |

Nolikuma 3. pielikums

(VADC 2018/05)

Finanšu piedāvājums

**“Asins plastisko maisu sterilas sakausēšanas ierīces asmenīši”**

**(identifikācijas Nr. VADC 2018/05)**

Valsts asinsdonoru centram

Sēlpils ielā 9, Rīgā, LV - 1007

2018. gada \_\_\_. \_\_\_\_\_\_\_\_\_\_\_[[2]](#footnote-2)

Ar šo piedāvājumu \_\_\_\_\_\_\_\_\_\_\_\_\_\_\_\_\_\_\_/sabiedrība/\_\_\_\_\_\_\_\_\_\_\_\_\_\_\_\_\_\_, reģ. Nr.\_\_\_\_\_\_\_\_\_\_\_\_\_\_\_\_\_, adrese \_\_\_\_\_\_\_\_\_\_\_\_\_\_\_\_\_, iesniedz savu piedāvājumu iepirkumā„Asins plastisko maisu caurulīšu sterilas sakausēšanas ierīces asmenīši” (iepirkuma procedūras identifikācijas Nr. VADC 2018/05).

|  |  |  |  |  |
| --- | --- | --- | --- | --- |
| Nr. | Nosaukums | Daudzums (gab.) | Vienības cena *euro* bez PVN | Kopējā cena *euro* bez PVN |
| 1. | Asins plastisko maisu caurulīšu sterilas sakausēšanas ierīces asmenīši | 60 000 |  |  |

Piedāvātā kopējā cena *euro* bez PVN (divpadsmit mēnešiem) iepirkuma priekšmetam „Asins plastisko maisu caurulīšu sterilas sakausēšanas ierīces asmenīši” ir \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (summa vārdiem: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_).

Līguma cena tiek aplikta ar PVN \_\_\_\_\_ % likmes apmērā

Apliecinām, ka piekrītam iepirkuma dokumentācijai un piekrītam, ka šis finanšu piedāvājums, ja iepirkuma komisija par to pieņems lēmumu, būs par pamatu iepirkuma līguma slēgšanai.

Pretendenta nosaukums \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pretendenta pilnvarotās personas ieņemamais amats, vārds, uzvārds, paraksts[[3]](#footnote-3)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nolikuma 4. pielikums

(VADC 2018/05)

PIEGĀDES LĪGUMS

(par asins plastisko maisu caurulīšu sterilas sakausēšanas ierīces asmenīšu piegādi)

Rīgā, 2018. gada \_\_\_\_. \_\_\_\_\_\_\_\_ Pasūtītāja līguma reģ. Nr. \_\_\_\_\_\_\_\_\_\_\_\_\_\_

Piegādātāja līguma reģ. Nr. \_\_\_\_\_\_\_\_\_\_\_\_\_

Valsts asinsdonoru centrs (reģistrācijas VNM kods 90000013926) (turpmāk – pasūtītājs) tā direktores Egitas Poles personā, kura rīkojas saskaņā ar Nolikumu,

un

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ „\_\_\_\_\_\_\_\_\_\_\_\_\_\_\_\_\_” (VRN \_\_\_\_\_\_\_\_\_\_\_\_\_\_\_\_\_\_), (turpmāk – piegādātājs) tās \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_pārstāv \_\_\_\_\_\_\_\_\_\_\_\_\_\_\_\_\_\_\_\_\_\_\_, bet pasūtītājs un piegādātājs kopā, un katrs atsevišķi (turpmāk – puses) brīvi (bez maldības, viltus vai spaidu ietekmes) paužot savu gribu, pamatojoties uz pasūtītāja rīkotās iepirkuma procedūras „Asins plastisko maisu caurulīšu sterilas sakausēšanas ierīces asmenīši”, Nr. VADC 2018/05 (turpmāk *–* konkurss) rezultātiem, iepriekš apspriežot vienošanās nosacījumus, noslēdz savā starpā sekojoša satura līgumu (turpmāk – līgums):

I daļa

Speciālie noteikumi

1. Līguma priekšmets
   1. Līguma priekšmets ir 60.000 (sešdesmit tūkstoši) ražotāja \_\_\_\_\_\_\_\_\_, vienreizējas lietošanas asins plastisko maisu caurulīšu sterilas sakausēšanas ierīces asmenīšu, kas atbilst līguma 1. pielikuma prasībām (turpmāk– prece), piegāde pasūtītājam.
   2. Līguma izpildes laikā ir pieļaujamas preču vienību apjoma izmaiņas no pasūtītāja puses līdz 10 (desmit) % robežās atbilstoši tā vajadzībām.
   3. Piegādātājs apņemas piegādāt pasūtītājam līguma 1.1. punktā un 1. pielikumā noteikto preču vienības, bet pasūtītājs apņemas tās pieņemt un apmaksāt.
2. Preču cena un līguma summa
   1. Preču cena tiek noteikta eiro, atbilstoši piegādātāja iesniegtajam piedāvājumam procedūras ietvaros, un tā ir noteikta līguma 1. pielikumā. Preču cena var tikt mainīta tikai līgumā noteiktajos gadījumos.
   2. Preču cenā ir iekļauti visi nodokļi un izdevumi, kas rodas vai rastos piegādātājam sakarā ar to ievešanu Latvijas Republikā un tās piegādi pasūtītājam saskaņā ar līgumu, izņemot Latvijas Republikā piemērojamo pievienotās vērtības nodokli, kas maksājams papildus.
   3. Ja līguma darbības laikā piegādātājs Latvijas Republikā rīko akcijas, kuru laikā preces tiek pārdotas par zemākām cenām, nekā noteikts līguma 2.1. punktā, tam ir pienākums piegādāt šīs preces par akciju cenām, nevis procedūrā piedāvātajām cenām.
   4. Līguma summa ir kopējā preču cena līguma darbības laikā par visu līguma priekšmetu bez pievienotās vērtības nodokļa (turpmāk – PVN), un tā ir \_\_\_\_ EUR (\_\_\_\_\_*euro* un \_\_\_\_ centi), ko apliek ar PVN 12 (divpadsmit) % apmērā. Kopējā summa ar PVN \_\_\_\_\_\_ EUR( \_\_\_\_\_*euro* un\_\_\_\_\_). Līguma izpildes laikā ir pieļaujamas tās izmaiņas no pasūtītāja puses robežās, atbilstoši Publisko iepirkumu likuma 61. panta prasībām.
   5. Ja saskaņā ar Latvijas Republikas ārējiem normatīvajiem aktiem līguma darbības laikā tiek grozīta piegādājamām precēm piemērojamā PVN likme, preču cenas un līguma summa bez PVN nevar tikt grozītas. PVN izmaiņu gadījumā, puses, savstarpējos norēķinos, jauno PVN likmi piemēro ar datumu, no kura tā stājas spēkā bez atsevišķas pušu rakstveida vienošanās slēgšanas.
3. Līguma darbības termiņš
   1. Līgums stājas spēkā ar tā abpusējas parakstīšanas brīdi, kas atbilst tā ievadā daļā norādītajam datumam, un, ievērojot pasūtītāja darbības specifiku, tiek noslēgts līdz pilnīgai saistību izpildei, ar ko puses saprot līguma priekšmeta pilnīgu piegādi pasūtītājam. Prognozētais līguma darbības termiņš – 1 (viens) gads vai līdz pilnīgai saistību izpildei no līguma abpusējas parakstīšanas dienas.
   2. Ja jaunas procedūras rezultāti par šādu pašu līguma priekšmetu objektīvu iemeslu dēļ nav izsludināti un jauns iepirkuma līgums nav noslēgts šī līguma darbības laikā, puses var vienoties par līguma darbības pagarinājumu un papildus piegādi līdz nākamās iepirkuma procedūras rezultātu izsludināšanai un iepirkuma līguma noslēgšanai.
4. Piegādes noteikumi
   1. Piegādes noteikumi - DDP (INCOTERM 2010).
   2. Piegādājamās preces tiek piegādātas un nodotas pasūtītājam - Valsts asinsdonoru centram tā juridiskajā adresē Sēlpils ielā 9, Rīga, Latvijas Republika, LV-1007.
   3. Piegādājamo preču pasūtījumus veic pasūtītāja pilnvarotā persona.
   4. Pirmā piegāde notiek 2018. gada 20. nedēļā, piegādājot pasūtītājam 1/12 (vienu divpadsmito) daļu no kopējā preču daudzuma. Turpmākajās piegādēs viena mēneša prognozētais/orientējošais preču daudzums – 1/12 (vienu divpadsmitā) daļa no kopējā preču daudzuma vai pēc Pasūtītāja pieprasījuma.
   5. Piegādājamo preču piegādes turpmāk notiek pēc pasūtītāja pieprasījuma pasūtītāja norādītajos termiņos, kas nav ilgāki par 10 (desmit) darba dienām no pieprasījuma nosūtīšanas dienas.
   6. Piegādājamo preču pasūtījumus elektroniskā pasta formā vai rakstveidā uz līgumā norādītām piegādātāja adresēm veic pasūtītāja pilnvarotā persona (līguma 12.9.1.punkts). Piegādājamo preču daudzums tiek saskaņots ar to faktisko daudzumu ražotāja iepakojumā, par ko pasūtītāja pārstāvi informē piegādātāja pārstāvis (līguma 12.9.2. punkts).

II daļa

Vispārīgie noteikumi

1. Piegādājamo preču kvalitāte
   1. Piegādātājs apņemas piegādāt piegādājamās preces pienācīgā kvalitātē un atbilstošā iepakojumā. Preču derīguma termiņš tiek noteikts ne mazāk par 6 mēnešiem no piegādes dienas.
   2. Piegādātājs atbild par piegādājamo preču kvalitāti līdz to derīguma termiņa beigām un sedz pasūtītājam visus ar to neatbilstību kvalitātei saistītos tiešos zaudējumus. Piegādājamām precēm jābūt iepakotām tā, lai transportēšanas un glabāšanas laikā saglabātos nemainīga to kvalitāte.
   3. Nekvalitatīvas, bojātas un pasūtījumam neatbilstošas piegādājamās preces piegādātājs apmaina pret atbilstošām 5 (piecu) dienu laikā no neatbilstošo preču nodošanas pasūtītājam. Izdevumus, kas saistīti ar preču apmaiņu, sedz piegādātājs.
2. Piegādājamo preču piegādes un saņemšanas kārtība
   1. Piegādājamās preces tiek piegādātas, līguma priekšmetu sadalot daļās, atbilstoši pasūtītāja savlaicīgam pieprasījumam.
   2. Preču piegādi un izkraušanu nodrošina piegādātājs, izmantojot savu transportu un darbaspēku. Piegādātājsir atbildīgs par piegādājamo preču transportēšanas apdrošināšanas izdevumiem. Piegādātājs ir tiesīgs preču transportēšanas pakalpojumu nodot trešajām personām, tikai tādā gadījumā, ja tiek nodrošināti līgumā noteiktie piegādes noteikumi, piegādātājam, uzņemoties tajā noteikto atbildību.
   3. Par preču nodošanu tiek sastādīti abpusēji parakstīti preču pavadzīmes - rēķini, kas apliecina to, ka pasūtījums ir izpildīts (līgumā – piegādes brīdis). Preču pavadzīmēs - rēķinos tiek fiksēts piegādāto preču nosaukums, daudzums un cena atbilstoši šā līguma 2.1. punktam.
   4. Ja ražotājs veic noteiktas izmaiņas un piegādātājs nespēj vairs piegādāt līguma 1.1. punktā noteiktās piegādājamās preces, bet var nodrošināt līguma priekšmetam atbilstošu ekvivalentu preču piegādi par procedūrā piedāvāto vai zemāku cenu, pasūtītājs ir tiesīgs veikt piegādātāja piedāvātā ekvivalento preču pārbaudi un aprobāciju, atbilstības gadījumā, noslēgt rakstveida vienošanos par ekvivalentu preču piegādi, izdarot grozījumus līgumā.
3. Norēķinu kārtība
   1. Pušu savstarpējie norēķini ietver pasūtītāja norēķina saistības par saņemtajām piegādātajām precēm, izdarot bezskaidras naudas pārskaitījumu piegādātāja norādītajā bankas norēķinu kontā.
   2. Apmaksa tiek veikta ne vēlāk kā 60 (sešdesmit) dienu laikā pēc preču pavadzīmes – rēķina abpusējas parakstīšanas, ja puses atsevišķi nav vienojušās par samaksas termiņa pagarinājumu.
   3. Līgumā noteiktie maksājumi uzskatāmi par izdarītiem ar brīdi, kad attiecīgā maksājuma izdarītājs ir veicis pārskaitījumu uz līgumā un maksājumā norādīto norēķinu kontu. Puses neatbild par starpbanku norēķinu termiņiem.
4. Pušu tiesības un pienākumi
   1. Piegādātājam, bez līgumā iepriekš un turpmāk minētā, ir šādi pienākumi:
      1. veikt savlaicīgu piegādājamo preču piegādi saskaņā ar šī līguma noteikumiem;
      2. piegādāt preces atbilstoši līguma 1.1. punktam un 2.1. punktam;
      3. piegādāt preces ne dārgāk par procedūras ietvaros piedāvātajām cenām visā līguma darbības laikā, izņemot līgumā paredzētos gadījumus;
      4. nekavējoties (tiklīdz tas kļuvis zināms piegādātājam) rakstiski (t.sk. elektroniski) informēt pasūtītāju, ja piegādātājs turpmāk nespēj piegādāt preces atbilstoši piegādātāja saistībām;
      5. aizstāt neatbilstošās preces ne vēlāk kā 10 (desmit) darba dienu laikā pēc paziņojuma saņemšanas no pasūtītāja, ja piegādātājs piegādājis līgumam vai kvalitātes prasībām neatbilstošas preces un neatbilstība tiek atklāta pēc to pieņemšanas no pasūtītāja puses;
      6. uzņemties atbildību trešo personu un pasūtītāja priekšā par kaitējumu, kas tiem radušies sakarā ar nekvalitatīvu preču piegādi;
      7. saskaņot ar pasūtītāju papildu personāla iesaistīšanu līguma izpildē. Ja notiek personāla un/vai apakšuzņēmēju nomaiņa un iesaistīti papildu apakšuzņēmēji, tad izpildītājam ir jāziņo un jāsaskaņo rakstiski ar pasūtītāju 10 (desmit) dienu laikā norādot nomaiņas iemeslus.
      8. preces piegādes laikā, atrodoties pasūtītāja telpās, ievērot darba drošības un ugunsdrošības noteikumu prasības, kā arī pasūtītāja iekšējās kārtības un citas speciālās prasības;
      9. nodrošināt preču piegādi pasūtītājam ārkārtas situācijas gadījumā ne vēlāk kā 48 (četrdesmit astoņu) stundu laikā no pieprasījuma nosūtīšanas brīža; paziņojums tiek nosūtīts elektroniskā pasta formā vai rakstveidā uz līgumā norādītām piegādātāja adresēm;
      10. pēc pasūtītāja pieprasījuma tā norādītajā laikā sniegt ziņas un iesniegt tās pamatojošos dokumentus par preču uzglabāšanas vietu, apstākļiem, to monitoringu un preču loģistikas organizāciju līdz pasūtītāja noliktavai;
      11. piedalīties pasūtītāja veiktajās preču piegādes un uzglabāšanas apstākļu pārbaudēs un parakstīt tā sastādītos dokumentus.
   2. Piegādātājam, bez līgumā iepriekš un turpmāk minētā, ir šādas tiesības:
      1. saņemt saistības izpildījumu par pienācīgi piegādātām precēm;
      2. saņemt nokavējuma naudu, ja pasūtītājs nav savlaicīgi veicis maksājumus un puses nav vienojušās par samaksas termiņa pagarinājumu;
      3. izteikt rakstiskus iebildumus par pasūtītāja pretenzijām par preču piegādi, kvalitāti un to uzglabāšanas apstākļu pārbaudēm.
   3. Pasūtītājam, bez līgumā iepriekš un turpmāk minētā, ir šādi pienākumi:
      1. nodrošināt savlaicīgu preču pasūtījumu piegādātājam;
      2. nodrošināt saņemto preču pieņemšanu, pienācīgu uzglabāšanu un faktiskās izlietošanas uzskaiti;
      3. norēķināties par saņemtajām precēm.
   4. Pasūtītājam, bez līgumā iepriekš un turpmāk minētā, ir šādas tiesības:
      1. atteikties pieņemt preces, ja netiek ievērotas piegādājamo preču piegādes šī līguma 4.2. punktā noteiktajā piegādes vietā vai 6.1. punktā noteiktajā termiņā;
      2. atteikties pieņemt līgumam vai kvalitātes prasībām neatbilstošas piegādājamās preces;
      3. veikt pie piegādātāja preču uzglabāšanas apstākļu pārbaudes un sastādīt attiecīgus pārbaužu dokumentus.
      4. nepiekrist apakšuzņēmēja nomaiņai, ja pastāv kāds no šādiem nosacījumiem:
         1. piedāvātais apakšuzņēmējs neatbilst konkursa dokumentos izvirzītajām prasībām;
         2. tiek nomainīts apakšuzņēmējs, uz kura iespējām piegādātājs balstījies, lai apliecinātu savas kvalifikācijas atbilstību paziņojumā par līgumu un konkursa dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Piegādātājs atsaucies, apliecinot savu atbilstību konkursā noteiktajām prasībām;
         3. piedāvātais apakšuzņēmējs, kura veicamo būvdarbu vai sniedzamo pakalpojumu vērtība ir vismaz 10 (desmit) procenti no kopējās līguma vērtības, atbilst minētajiem pretendentu izslēgšanas gadījumiem;
         4. apakšuzņēmēja maiņas rezultātā tiktu izdarīti tādi grozījumi pretendenta piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši konkursa nolikumā noteiktajiem piedāvājuma izvērtēšanas kritērijiem.

Pārbaudot jaunā apakšuzņēmēja atbilstību, Pasūtītājs piemēro konkursa nolikumā minētos izslēgšanas nosacījumus.

* + - 1. pieņemt lēmumu atļaut vai atteikt piegādātajam personāla vai apakšuzņēmēju nomaiņu vai jaunu apakšuzņēmēju iesaistīšanu līguma izpildē iespējami īsā laikā, bet ne vēlāk kā piecu darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar šī līguma punkta noteikumiem.

1. Pušu atbildība
   1. Abas puses ir pilnībā savstarpēji atbildīgas par tiešajiem zaudējumiem, kurus tās nodara viena otrai ar šā līguma saistību neizpildi vai nepienācīgu izpildi.
   2. Pretenziju pieteikšanas kārtība:
      1. ja, pieņemot preces, pasūtītājs atklāj to iztrūkumu, bojājumu, neatbilstību kvalitātes prasībām vai cita veida neatbilstību līguma noteikumiem un pavaddokumentiem, pasūtītājs par iztrūkuma vai neatbilstības faktu sastāda aktu, un 5 (piecu) darba dienu laikā nosūta piegādātājam rakstveida pretenziju;
      2. piegādātājs 10 (desmit) darba dienu laikā pēc pasūtītāja pretenzijas nosūtīšanas aizvieto bojātās vai neatbilstošās preces ar jaunām, atbilstošām precēm.
   3. Ja piegādātājs nevar piegādāt preces pasūtītajā apjomā, vai atsakās piegādāt preces noteiktām vai zemākām cenām, piegādātājs, pēc pasūtītāja pieprasījuma, maksā pasūtītājam līgumsodu 3% apmērā no līguma kopējās summas.
   4. Par katru preču piegādes nokavēšanas gadījumu pasūtītājs ir tiesīgs saņemt no piegādātāja nokavējuma naudu 1% apmērā par katru dienu no nokavētās piegādes (pasūtījuma) kopsummas.
   5. Par katru pieņemto preču apmaksas nokavējumu piegādātājs ir tiesīgs saņemt no pasūtītāja nokavējuma naudu 0,1% apmērā par katru nokavēto samaksas dienu no neapmaksātās summas.
   6. Līgumsoda vai nokavējuma procentu samaksa neatbrīvo puses no pārējo līguma saistību izpildes.
   7. Pasūtītājam piegādātāja nokavējuma gadījumā ir tiesības bezstrīdus kārtībā ieturēt no rēķinā norādītās maksājamās līguma cenas aprēķināto līgumsodu vai nokavējuma naudu.
2. Atkāpšanās no līguma un tā pārtraukšana
   1. Ja piegādātājs līguma darbības laikā atsakās vai nevar piegādāt preces par līguma 2.1. punktā noteiktajām cenām vai nevar nodrošināt to atbilstību līguma prasībām, līgums ar piegādātāju var tikt izbeigts attiecībā uz visu preču daudzumu. Līgums tiek uzskatīts par izbeigtu desmitajā dienā pēc paziņojuma nosūtīšanas piegādātājam.
   2. Pasūtītājam ir arī tiesības vienpusēji atkāpties no līguma un pārtraukt tā darbību, 5 (piecas) darba dienas iepriekš rakstiski par to paziņojot piegādātājam arī, ja:
      1. piegādātājs ir pieņēmis lēmumu uzsākt uzņēmuma likvidāciju, apturēt vai pārtraukt uzņēmuma darbību;
      2. pret piegādātāju ir uzsākta maksātnespējas procedūra, vai tā darbība pilnā apjomā vai daļā, kas skar šī līguma priekšmetu, ir apturēta;
      3. piegādātājs nepilda citus šī līguma nosacījumus.
3. Nepārvarama vara
   1. Puses tiek atbrīvotas no atbildības par daļēju vai pilnīgu līguma saistību neizpildīšanu, ja tam par iemeslu ir tādi nepārvaramas varas apstākļi kā plūdi, ugunsgrēks, zemestrīce, karadarbība, u.c. no pusēm neatkarīgi apstākļi, ja šie apstākļi ir iestājušies pēc līguma noslēgšanas un to iestāšanos neviena no pusēm neparedzēja un nevarēja paredzēt.
   2. Ja šie apstākļi turpinās ilgāk par 1 (vienu) mēnesi, katrai no pusēm ir tiesības izbeigt līgumu un neuzņemties par to nekādu atbildību, ar noteikumu, ka otra puse tiek informēta par līguma izbeigšanu 15 (piecpadsmit) dienas iepriekš. Par pietiekamu apstiprinājumu nepārvaramas varas apstākļiem ir dokuments, kuru ir izdevusi kompetenta valsts iestāde.
   3. Par nepārvaramas varas apstākļiem nav uzskatāma vispārēja cenu celšanās, t.sk. degvielas, elektroenerģijas, gāzes u.c. cenu paaugstināšanās, vispārēja inflācija valstī, valūtas kursu svārstības un citi biznesa riski, tajā skaitā piegādātāja darījumu partneru, tajā skaitā piegādājamo preču ražotāja, darbība/bezdarbība.
4. Citi nosacījumi
   1. Visi līguma grozījumi, vienošanās par tā pārtraukšanu un citas vienošanās, kas saistītas ar līgumu vai tā izpildīšanu, tiek sastādīti tikai rakstveidā un, pēc abpusējas parakstīšanas, tiek pievienoti līgumam, un kļūst par tā neatņemamu sastāvdaļu. Pusēm ir tiesības noslēgt to starpā arī atsevišķus līgumus jau uzņemto saistību izpildei un tās organizēšanai.
   2. Līgumā ir iespējami grozījumi, kas var attiekties uz līgumcenas pārskatīšanu, izvēles iespēju izmantošanu, kā arī uz citiem iepirkuma līguma aspektiem.
   3. Jautājumos, kuri nav atrunāti šajā līgumā, puses vadās no Latvijas Republikas ārējiem normatīvajiem aktiem.
   4. Puses savstarpēji apņemas neizpaust konfidenciāla rakstura informāciju, kas tām kļuvusi zināma šī līguma noteikumu izpildes gaitā.
   5. Pušu domstarpības, kas saistītas ar līguma izpildi, tiek risinātas pārrunu un vienošanās ceļā. Vienošanās tiek noformēta rakstiski. Gadījumā, ja puses nevar vienoties, tad strīdu nodod izskatīšanai Latvijas Republikas tiesā Latvijas Republikas normatīvajos aktos paredzētajā kārtībā. Strīda izskatīšanā puses vadās no Latvijas Republikas normatīvajiem aktiem.
   6. Ja Līguma darbības laikā notiek kādas no pusēm reorganizācija, tās tiesības un pienākumus realizē tiesību un saistību pārņēmējs.
   7. Piegādātājam nav tiesību nodot līguma saistību izpildi trešajai personai bez pasūtītāja iepriekšējas rakstiskas piekrišanas.
   8. Juridiskās adreses vai bankas rekvizītu maiņas gadījumā pušu pienākums ir septiņu dienu laikā paziņot par to otrai pusei.
   9. Pušu pilnvarotie pārstāvji:
      1. no pasūtītāja puses: Asins komponentu sagatavošanas nodaļas vadītāja Irina Mikucka (tālr. 67471467, 27817768, 26556058, e-pasts: irina.mikucka@vadc.gov.lv), Saimnieciskās nodaļas noliktavas pārzinis (medicīniskā noliktava) Olga Zaķīte (tālr. 67471476, 26583163, e-pasts: olga.zakite@vadc.gov.lv);
      2. no piegādātāja puses: \_\_\_\_\_\_\_\_\_ (tālr. \_\_\_\_\_\_\_, e-pasts: \_\_\_\_\_\_\_\_\_\_\_\_\_\_\_\_\_\_). Mainoties piegādātāja pilnvarotajam pārstāvim, 5 (piecu) darba dienu laikā, paziņot to pasūtītājam.
   10. Līgums sastādīts latviešu valodā uz 6 (sešām) lapām ar pielikumiem uz \_\_(\_\_) lapām divos identiskos eksemplāros. Līgums sastādīts divos identiskos eksemplāros, no kuriem viens eksemplārs glabājas pie piegādātāja, otrs pie pasūtītāja. Abiem eksemplāriem ir vienāds juridiskais spēks.
   11. Līgumam pievienoti šādi pielikumi:

* 1. pielikums - „Finanšu piedāvājums”;
* 2. pielikums - „Tehniskā specifikācija”.

1. Pušu rekvizīti un paraksti

|  |  |
| --- | --- |
| Pasūtītājs:  Valsts asinsdonoru centrs  VNM kods 90000013926  Sēlpils iela 9, Rīga, LV – 1007  Valsts kase  kods TRELLV22  konts Nr. LV20TREL2290567004000  tālrunis: +371 67471472  e-pasta adrese: vadc@vadc.gov.lv  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Egita Pole  z.v. | Piegādātājs:  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  z.v. |

1. Neaizpilda, ja dokuments tiek parakstīts ar drošu elektronisko parakstu. [↑](#footnote-ref-1)
2. Neaizpilda, ja dokuments tiek parakstīts ar drošu elektronisko parakstu. [↑](#footnote-ref-2)
3. Neaizpilda, ja dokuments tiek parakstīts ar drošu elektronisko parakstu. [↑](#footnote-ref-3)